VAIO-brugervejledning

Concept

# Om genoprettelse

Genoprettelse er den proces, hvor du gendanner den indbyggede lagerenheds oprindelige standardindstillinger. Refresh er den proces, hvor operativsystemet geninstalleres, mens de vigtigste indstillinger og personlige oplysninger bevares.
Udfør først Refresh, hvis din VAIO-computer bliver ustabil. Hvis problemet fortsætter, skal du genoprette VAIO-computeren.
Du kan genoprette computeren på to måder:

- Fra genoprettelsesmedier

- Fra genoprettelsesområdet

Bemærk!

- Modellerne med et SSD-drev på 64 GB eller 128 GB SSD understøtter ikke funktionen Refresh. Hvis du vil tjekke SSD-drevets kapacitet, skal du trykke på ASSIST-tasten, mens din VAIO-computer er slukket, for at få vist skærmbilledet VAIO Care Rescue Mode. Vælg derefter Start BIOS setup.

## Hvornår skal jeg udføre en genoprettelse eller Refresh?

- Hvis din VAIO-computer er blevet ustabil

- Hvis din VAIO-computer er blevet inficeret med en computervirus

- Hvis der opstår problemer med VAIO-computeren, som ikke kan løses ved hjælp af fejlfinding

- Hvis du ved en fejltagelse har formateret C- drevet

## Hvilke apps skal jeg bruge til at genoprette eller opdatere min VAIO-computer eller oprette genoprettelsesmedier?

Brug følgende apps.

### VAIO Care

- Oprettelse af genoprettelsesmedier

- Kontrol af computerens hardware

### VAIO Care (Rescue Mode) : Recover or maintain your system

- Genoprettelse af din VAIO-computer

- Redning (sikkerhedskopiering) af dine data

- Sletning af alle data på den indbyggede lagerenhed

### Windows Genoprettelsesmiljø (Windows RE) (Windows Recovery Environment (Windows RE))

- Refresh

Tip!

- Du kan finde flere oplysninger i Hjælp-filen til VAIO Care og VAIO Care (Rescue Mode) : Recover or maintain your system.

- Du kan også genoprette din VAIO-computer fra Windows Genoprettelsesmiljø (Windows RE) (Windows Recovery Environment (Windows RE)).

## Hvad er et genoprettelsesområde?

Genoprettelsesområdet på den indbyggede lagerenhed indeholder data, der bruges til system- og programgenoprettelse. Almindeligvis kan du ikke ændre eller slette data i dette område. Der kan dog købes apps, som er designet til dette formål.

## Hvorfor skal jeg oprette genoprettelsesmedier?

Genoprettelsesmedier bruges til at gendanne VAIO-computerens oprindelige standardindstillinger. Hvis Windows ikke kan startes, og du har slettet genoprettelsesområdet, skal du bruge genoprettelsesmedierne til at udføre genoprettelsen.
Opret genoprettelsesmedierne, så snart computeren er klar til brug.
Relaterede emner
Oprettelse af genoprettelsesmedier
Refresh af din VAIO-computer
Genoprettelse fra genoprettelsesområdet
Genoprettelse fra genoprettelsesmedier
Om genoprettelse