VAIO-brugervejledning

Reference

# Sådan bruger du touch-skærmen
<Modeller udstyret med touch-skærm>

Du kan trykke på touch-skærmen, eller du kan gøre nogle enkle bevægelser med dine fingre, når du vil betjene din VAIO-computer.

## Grundlæggende betjening

### Klikke (trykke)

Tryk på touch-skærmen én gang med en finger. Du kan vælge en knap, som f.eks. OK eller Annuller (Cancel), eller du kan vælge et punkt på en menu ved at trykke på det.

### Dobbeltklikke (dobbelttrykke)

Tryk på touch-skærmen to gange hurtigt efter hinanden med en finger. Du kan starte en app, som f.eks. et tekstbehandlingsprogram eller et regnearksprogram, eller du kan åbne en fil ved at dobbelttrykke på ikonet.

### Trække

Sæt en finger på det ønskede sted på touch-skærmen, og træk fingeren. Du kan flytte en fil eller ændre vinduets størrelse ved hjælp af denne bevægelse.

### Trække og slippe

Tryk på det ønskede fil-ikon, træk det over i en anden mappe, et andet vindue eller app-ikon, og løft derefter fingeren op fra skærmen. Du kan flytte eller kopiere en fil ved hjælp af denne bevægelse.

## Avanceret betjening

Du kan betjene din VAIO-computer med en ganske enkel bevægelse med dine fingre på touch-skærmen.
Reaktionen på en bevægelse er afhængig af app'en.

### Højreklikke (tryk og hold nede)

Tryk og hold fingeren det ønskede sted på touch-skærmen i et par sekunder, og løft derefter fingeren op fra skærmen. Afhængigt af det sted du berører, kan du få vist forskellige menuer.

### Rulle

Tryk og træk et område i et vindue, der kan rulles, som f.eks. et Internet Explorer-vindue. Du kan også trække i skyderen i det lodrette rullepanel i det ønskede vindue for at rulle vinduet.

### Zoome et billede ind eller ud., f.eks. et foto (zoom)

Knib på touch-skærmen med to fingre for at zoome ind på et billede, f.eks. et foto på Billeder (Photos). Før fingrene fra hinanden for at zoome ind, og knib dem sammen for at zoome ud.

### Rotere et billede, f.eks. et foto (roter)

Sæt to fingre på touch-skærmen, og træk dem i cirkler for at rotere et billede, som f.eks. et foto. Muligheden for at rotere billeder afhænger af de apps, du bruger.

### Vælge ved at stryge

Træk fingeren ganske kort i en retning, så skærmen ikke ruller.
Du kan vælge et element, som f.eks. et app-felt eller et billede.